In wiskunde druk 'n funksie 'n afhanklikheid van een element in terme van 'n ander uit. Gewoonlik word die begrip gebruik in die tradisionele konteks waar die elemente getalle is. 'n Funksie f is dus 'n afbeelding van getalle wat voorskryf wat die funksiewaarde f(x) is in terme van die argument x. Die funksie f(x) = 2x bepaal byvoorbeeld dat vir elke reële getal x die funksiewaarde f(x)=2x dubbel die getal x is. Nog 'n voorbeeld is die area A van 'n sirkel, wat afhanklik is van sy radius r. Die reël wat r en A met mekaar verbind is die vergelyking A = π r 2 {\displaystyle A=\pi r^{2}} . Vir elke positiewe waarde van r is daar 'n geassosieerde waarde vir A en ons sê dus dat A 'n funksie van r is. Meer formeel gestel: 'n Funksie f is 'n reël wat aan elke element x in 'n gegewe versameling A, presies een element, genaamd f(x), vanuit 'n versameling B toeken.